# data[].attributes.body
Jeg startet med tanken på å finne materialer rundt omrking i iSekker som står på gaten, men lekte samtidig med ideen om å ha en stokk med barken fortsatt på.

# data[].attributes.body
Et naturmateriale, ubehandlet tre, appellerte til meg.
Jeg har ikke ønsket å bruke nye materialer som utgangspunkt men heller organiske materialer, og da helst ikke noe levende, men noe som allerede var kuttet i.
Det er brukt kryssfiner som tilleggsmateriale. Jeg har heller ikke fulgt skisser, men heller latt trestykket lede vei, der form og plan hele tiden er i forandring med rom for nye tanker, ideer, innspill fra andre eller fysiske hindringer som endrer prosjektet.

# data[].attributes.body
Ettersom broren til kjæresten min har felt en god del trær, ble ideen om en stokk med bark mulig. For å få det stykket jeg trengte fikk jeg hjelp til å få kuttet ut et stykke fra stokken.

# data[].attributes.body
Her er tanken å hule ut innholdet i stokken slik at den får form som en halvsirkel. Dette er for å kunne hule ut på best mulig måte.

# data[].attributes.body
For å kunne få ut mest mulig fra midten, sagde vi spor i stokken.

# data[].attributes.body
Vi beholdt også en del av stokken slik at man kunne sitte oppå og holde den stødig mens vi huler den ut.

# data[].attributes.body
Fikk en fin liten arbeidsplass

# data[].attributes.body
Vi startet uthulingen med å slå baksiden av øksa inn i stokkene, der vi fikk ut litt større biter før vi gikk over til å bruke stemjern for en glatt og pen finish - som senere pusses ned.

# data[].attributes.body
Kappet av litt av kanten før vi sagde av halvsirkelen.

# data[].attributes.body
Brukte stemjern for å file ned før jeg kunne pusse.

# data[].attributes.body
Det fantes tynn kryssfiner i sløyden, så jeg bruker det til å lage en vegg med inngang til fuglehuset.

# data[].attributes.body
Etterhvert som stokken tar for kommer det nye ideer, som ornamentikk.

# data[].attributes.body
Alle delene pusses.

# data[].attributes.body
For at treet ikke skal sprekke opp for mye oljer jeg det inn i to runder med teak olje.

# data[].attributes.body
Inngangen på fuglehuset pusser jeg ned.

# data[].attributes.body
Jeg ønsket i utgangspunktet ikke å ha ornamentikk fordi jeg var redd det skulle ødelegge det organiske ved den.

# data[].attributes.body
Jeg valgte derfor å lage ornamentikken inni fuglehuset, der jeg følger treets naturlige former og spor.

# data[].attributes.body
Slik ser det ut når man ser inn i fuglehuset.

# data[].attributes.body
Platene jeg ville bruke til bunnen og veggen bak var litt tynne, så jeg limte to sammen.

# data[].attributes.body
Begge platene lå i press i et døgn, før jeg sagde de til, og pusset de ned.

# data[].attributes.body
Nå begynner fuglehuset å ta form!

# data[].attributes.body
Jeg er redd for at det skal sprekke, så jeg driller først et hull, for så å drille inn skruen.

# data[].attributes.body
Her brukte jeg en blanding av trelim og sagpuss til å lage en slags fuging.

# data[].attributes.body
Fuglekassens bakvegg har en åpne/lukkefunksjon med hengsler på slik at fuglekassen kan renses.

# data[].attributes.body
Det ferdige fuglehuset som kan bli hengt opp.

# data[].attributes.body
Det pedagogiske grunnsynet hos de voksne spiller en rolle for bærekraftige praksiser i barnehagen. Det å reflektere rundt egne og personalets praksiser og holdninger knyttet til forbruk, ressurs- og gjenbruk, så vel som holdninger til naturen kan være et utgangspunkt for et prosjekt der man som mål ønsker å gi barna en tilknytning og respekt for naturen som vedvarer (Syed, 2019, s. 244).

# data[].attributes.body
Utforskning av materialer og nyskaping av gjenbruksmaterialer avhenger av enkeltmenneskets syn på potensialet i et materiale. Hvilke muligheter ser du?

Når man jobber med noe i en slik skala, for eksempel bygge et fuglehus, med utgangspunkt i hva som er fysisk mulig å få til i en barnehagesammenheng, vil ulike materialerfaringer være verdifulle i form av muligheter for utforskning og læring, taktile og estetiske erfaringer som vil gi et større repertoar av erfaring hos barna (Odegard, 2015, s. 117). Store deler av det jeg har gjort i denne oppgaven kan forberedes før man eventuelt tar det inn i barnehagen, men i en barnehagesammenheng der man har samlet avkapp og ting fra skogen er mulighetene mange. Barnas innspill vil være betydelig og en stor berikelse i mulighetene, der fantasien vil få en plass. Det er sjelden arbeid med tre i barnehage, som kan komme av at man vurderer det som risikofylt. Det er viktig å risikovurdere slike aktiviteter, men likevel ikke frata barn muligheten.

# data[].attributes.body
Allerede på side 10 i rammeplanen, under barnehagens verdigrunnlag finner vi temaet bærekraftig utvikling. Det kommer også frem i flere av fagområdene, som en overordnet del av barnehagehverdagen. Dette sier jeg fordi at bærekraftig utvikling ikke bare handler om å tenke miljøvennlig. Det er også sosiale og etiske faktorer som spiller inn, som demokrati og medvirkning, og forståelse for sammenhenger i handling og konsekvens.
"Barnehagen skal legge grunnlag for barns evne til å tenke kritisk, handle etisk og vise solidaritet." (Utdanningsdirektoratet, 2017, s. 10).

# data[].attributes.body
Som fremtidig pedagog er det viktig for meg å stadfeste mitt pedagogiske ståsted, der jeg fremmer arbeid med naturmaterialer og unngår plastiske materialer. Jeg ønsker å lage noe ut av ting vi har brukt, og skape en sirkulær holdning der gjenbruk og ombruk, nytenking og fantasi får en betydelig plass. Det er slike holdninger jeg ønsker at barna igjen tar fra meg, og det er som gode forbilder for barna. Man kan skape holdninger der barna ser søppelet som en ressurs. Når barnehagen knytter kildesortering med reduksjon i forbruk, fremmer forståelse for bærekraftig utvikling (Langholm og Hegggen, 2019, 198-199).

# data[].attributes.body
Haugen, A. S., Heggen, M. P., Langholm og Syed, B. F. (2019). Bærekraftig utvikling: Pedagogiske tilnærminger i barnehagen. Bergen: Fagbokforlaget

Odegard, N. (2015). Gjenbruk: som kreativ kraft. Oslo: Pedagogisk forum

Utdanningsdirektoratet. (2017). Rammeplan for barnehagen: Innhold og oppgaver. Hentet fra https://www.udir.no/rammeplan